open-index/open-wikipedia-markdown huggingface dataset:
Petsijoki

**Petsijoki** (enaresamisk: *Pecijuuhâ*, skoltesamisk: *Pie'ccjokk*) er ei elv i Enare kommune i Lappland i Finland. Den har utspring på det skogdekte høydedraget Laanaselkä, rundt 14 kilometer vest-sørvest for Sevettijärvi. Elva renner i hovedsakelig nordøstlig retning. Sentralt i nedbørfeltet ligger innsjøen Petsijärvi (). Elva munner ut i innsjøen Nilijärvi, rundt to kilometer sør for Sevettijärvi. Petsijoki er 21,8 kilometer lang og er en del av Neidenvassdraget.

## Referanser
Silikastøv

**Silikastøv**, også kjent som *mikrosilika*, er røykgass-støv fra ferrosilisium og
silisiumproduksjon. Siden Norge er ledende på produksjon av ferrosilisium, har landet spilt en viktig rolle i for bruk av silikastøv i betong. Silikastøv betegnes som et pozzolan i betongteknologien og har tilsvarende eller bedre egenskaper enn flyveaske. Diameteren til partiklene er i gjennomsnitt 0,15 mikrometer eller 0,00015&nbsp;mm og blainefinheten er i området 15000-25000 m2/kg [3].

Norske betongbruer har krav til å inneholde silikastøv i betongresepten(3-10%) etter krav fra Statens Vegvesen.

På grunn av ekstremt høy finheten gir det en god tetthet og bestandighet i betongen og er med på å påvirke både ferske og herdende egenskaper. Hovedgrunnen til å bruke mikrosilika i betong er dens positive effekt på betongens mekaniske styrke. Den økte finheten øker også behovet for vann i
blandingen. Heften mot armering kan øke med opptil 50-100 prosent, så faren for
korrosjon blir også redusert.
Trykkfastheten, strekkfastheten og e-modulen blir som ved flyveaske redusert i tidligfasen.
Dette skjer selvfølgelig fordi silika reagerer med reaksjonsproduktet til vann og sement. Når
silikaen først reagerer skjer det raskt og reaksjonen er så å si ferdig etter 28 døgn.
Avbindingstiden og temperaturen er lite påvirket ved normal dosering (opptil 10%).
Hydratiseringsprosessen avgir mer varme enn ved sementhydratisering, men reaksjonen skjer
tregere og gir derfor ikke økte temperaturer [1].

## Referanser
Laen

** Laen** er en innsjø i Torpa i Nordre Land kommune i Innlandet. Den har et areal på 0,06 kvadratkilometer og ligger 663 meter over havet. Innløpsbekk er Buvassbekken, som kommer fra Buvatnet. Utløpet er i øst til Kjølsjøen. Utløpsbekk er La-bekken.

## Referanser
Bukkeberget (Hvasser)

**Bukkeberget** er en fjellknaus nordvest på Hvasser i Færder kommune. Ei smal vik skiller Bukkeberget fra Vikerholmen og Hvasserveien i vest. Bukkebergets høyeste punkt er på om lag 22 meter over havet.

## Eksterne lenker
*Faktaark hos Kartverket
Karsinom

Et **karsinom** er en type kreft som utvikler seg fra epitelceller. Mer spesifikt er karsinomer kreft som oppstår i vev som omringer indre eller ytre flater av kroppen, og som oppstår fra celler som stammer fra endoderm-, mesoderm- og ektodermkimcellelag under embryogenesen.

## Referanser
Christian Martin Tegner

**Christian Martin Tegner** (født 28. november 1803 i Helsingør, død 18. juli 1881 i København) var en dansk maler og litograf. Han brukte også signaturen **C.M. Tegner**. Han fikk sin profesjonelle utdannelse ved Det Kongelige Danske Kunstakademi i København under maleren J.L. Lund.

Tegner arbeidet som portrettegner, tegnelærer og litograf i Danmark, før han kom til Trondhjem i 1829, som skuespiller ved Madam Bigums Selskab. Etter et par sesonger som skuespiller, valgte han å satse på sin kunstneriske utdannelse. Han opprettet først en privat tegneskole, før han i 1833 ble ansatt som tegnelærer ved Realskolen. 

Han opprettet byens første litografiske institutt i 1837. Dette var i drift til i 1845, da han solgte det. Under oppholdet i Trondhjem tegnet han en rekke prospekter, som grunnlag for litografier. Han malte også landskap og utførte litografiske portretter, blant annet av biskop Peder Olivarius Bugge. Han arbeidet også sporadisk som skuespiller og teatermaler.

Vinteren 1833 åpnet Tegner et såkalt «Cosmorama» i sin leilighet i bygningen Harmonien ved Torvet. Dette var en ny form for underholdning og formidling, en utstilling av store malerier av landskaper og dramatiske hendelser, som slaget ved København red 2. april 1801 og Vesuvs krater under vulkansk utbrudd i 1818. Denne typen utstillinger ble etterhvert meget populær. Tegners kosmorama, der publikum kunne studere maleriene gjennom tittehull, ble åpnet for publikum to måneder før hovedstaden fikk sitt kosmorama, med bilder av landskapsmaleren Flintoe og arkitekt Linstow. 

I 1845 reiste han tilbake til Danmark. I København ledet han Emil Berentzens litografiske bedrift i perioden 1845–1848. Han startet, sammen med broren I.W. Tegner,  Chr. og I. Tegners Stentrykkeri i 1846. I 1850 fortsatte firmaet under navnet C.M. Tegners Inst., etter at broren hadde opprettet et annet firma. C.M. Tegners Inst. var i virksomhet til Tegners død i 1881. 

Han stilte ut ved Charlottenborg Forårsudstilling i 1826, og var representert med arbeider på Den historiske Udstilling i Trondhjem, i forbindelse med byjubileet i 1897.

I Danmark er det tegninger og litografier av ham ved Frederiksborg Museum; Kobberstiksamlingen ved Statens Museum for Kunst og billedsamlingen ved Det kongelige Bibliotek. I Sverige finnes arbeider av ham ved Östergötlands og Linköpings Stads Museum. I Norge er det arbeider av ham ved Det Kongelige Norske Videnskabers Selskab, Universitetsbiblioteket i Oslo, Glomdalsmuseet (flere tegninger) og Norsk Folkemuseum.  
## Referanser


## Eksterne lenker
*
Steinar Halvorsen

**Steinar Helge Halvorsen** (født 1970) er en norsk næringsdrivende og politiker (H), oppvokst på Sarnes i Finnmark.

Sammen med ektefellen har han siden 2010 drevet fisketuristvirksomhet på Sandland brygge i Loppa kommune.

Han var ordfører i Loppa kommune fra 2015 til 2019, valgt med støtte fra Høyre og Arbeiderpartiet. Det var hans første periode i kommunestyret. Halvorsen meldte seg inn i Unge Høyre i 1980-årene.

Han har også drevet med konkurranseskyting og hatt verv i Det frivillige Skyttervesen.

## Referanser
Josip Juraj Strossmayer

**Josip Juraj Strossmayer** (født 4. februar 1815 i Osijek, død 8. mai 1905 i Đakovo) var en kroatisk katolsk biskop, teolog, velgjører, kroatisk politiker i Østerrike-Ungarn og forfatter.

Strossmayer bedrev sitt arbeide med største iver og flid og anses å være den største og mest innflytelserike personligheten på 1800-tallet for Kroatias kulturliv. Han var en ivrig talsmann for utvidet autonomi for kroatene og retten til å bruke det kroatiske språk innen den alminnelige forvaltning og i skolevesenet. 

## Liv og virke
### Bakgrunn
Strossmayers familie på farssiden stammet flere generasjoner tidligere fra Steiermark i Østerrike, på morssiden fra Slavonia, en landsdel av Kroatia.

Han fullførte gymnasiet i Osijek, fullførte teologistudiene ved det katolske presteseminar i Đakovo, og fok doktorgrad i filosofi i Budapest, i en alder av tyve år.

### Prest
Han ble presteviet i 1838. Fra 1838 var han kapellan i Petrovaradin, til han flyttet til Wien i 1840 til Augustineum og Universitetet i Wien, der han fikk nok et doktorat i filosofi og i kirkerett i 1842. I 1847 ble han palasskapellan hos habsburgerne (en stilling han innehadde til 1859), og ble utnevnt til en av rektorene ved Augustineum.

### Biskop av Bosnia og Srijem
I 1849 ble han utnevnt av keiser Franz Josef I til katolsk biskop over Bosnia og Srijem, et bispedømme med sete i Đakovo, og dette ble approbert i av pave Pius IX. Han ble bispeviet den 8. september 1850 av titulærerkebiskop Michele Viale-Prelà; medkonsekrerende var biskop Vasile Erdély av Oradea Mare, og titulærbiskop Rudolf von Thysebaert. 

I 1851 ble han apostolisk administrator for Serbia. I 1857 opprettet han et presteseminar i Đakovo, hvor han også opprettet en lærerskole.

Han lot oppføre og var personlig med på å finansiere katedralen i Đakovo og den store kirken i Osijek. I 1859 støttet han opp under reoveringen av St. Hieronymus-instituttet i Roma.

Dertil var han partileder for Det kroatiske folkeparti og gjenopprettet universitetet i Zagreb.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal  Luigi Emmanuele Nicolo Lambruschini (1776-1854) *1819
* Erkebiskop Michele Viale-Prelà (1798-1860) *1841
* Biskop *Josip Juraj Strossmayer* (1815-1905) *1850

## Referanser


## Eksterne lenker
* 
* 
* ''Catholic Hierarchy'' – Biskop Josip Juraj Strossmayer
Fuze

**Fuze Tea** er en serie isteprodukter. Den ble dannet i 2000 i Englewood Cliffs i New Jersey. I februar 2007 kjøpte The Coca Cola Company selskapet.

I januar 2018 kom produktet på det danske markedet.

## Referanser


## Eksterne lenker
* Fuze Teas offisielle hjemmeside
KOMP

**KOMP** er en datamaskin for eldre, ofte referert til som en skjerm, utviklet av teknologiselskapet No Isolation. KOMP-enheten står hos brukeren, mens familiemedlemmer eller venner sender innhold eller starter videosamtaler fra en app for iOS og Android. Produktet ble lansert november 2017.

Det er også mulighet for tilleggsinnhold, deriblant værmeldingen fra Yr.

Prosjektet mottok et *Seal of Excellence* av Europakommisjonen (en del av EU) for prosjektforslaget «KOMP - the one-button communication device tailored to put an end to loneliness among seniors» sendt inn under Horisont 2020's *SME instrument phase 2*  i kategorien «Accelerating market introduction of ICT solutions for Health, Well-Being and Ageing Well». 

## Bruk
Fra KOMP-appen kan man sende bilder og meldinger til KOMP-enheten. Man kan også starte videosamtaler, som starter automatisk etter en nedtelling på 10 sekunder.

## Spesifikasjoner
KOMP har en skjerm på 17 tommer, innebygd WiFi og kamera med 8 megapiksler. Målene er 32,0 cm x 50,0 cm x 6,8 cm og vekten er ca. 2,6 kg. 

## Utvikling
KOMP ble utviklet i samarbeid med Kreftforeningen. 

## Referanser


## Eksterne lenker

* KOMP
Liste over ordførere i Loppa

**Liste over ordførere i Loppa**. Loppa ble opprettet som formannskapsdistrikt (kommune) med formannskapslovene av 1837. I 1853 ble Hasvik utskilt fra Loppa som egen kommune.

## Fotnoter

## Referanser
Møre og Romsdal Skikrets

**Møre og Romsdal Skikrets** (stiftet 31. mai 1986) er et organisasjonsledd i Norges Skiforbund, 
og er et fellesorgan for all skiidrett i Møre og Romsdal. 

Kretsen hadde i 2014 82 klubber med totalt 7.300 medlemmer. Kretsen har kontor i Molde.

Kretsen ble dannet i 1986 da Sunnmøre Skikrets, Romsdal Skikrets og Nordmøre Skikrets ble slått sammen.

## Kretsens ledere
* Elias Hove, Stordal IL (1986–1987)
* Ivar Vindal, Molde OIF (1987–1990)
* Atle Opheim, Molde OIF (1990–1991)
* Eva Solheim Mork, Molde OIF (1991–1993)
* Svein Arild Istad, Rival (1993–1994)
* Magnar Solheimdal, Solemdal IL (1994–2006)
* Harald Mowinckel, Rival (2006–2010)
* Aud Dahle, Isfjorden IL (2010–2013)
* Per Vidnes, Spjelkavik IL (2013–2015)
* Astrid Eide Stavseng, Liabygda IL (2015–2021)
* Anne Cathrine Enstad (2021–)

## Referanser


## Kilder
* 

## Eksterne lenker
*
David Fernández

**David Fernández** er navnet til flere personer:

* David Fernández (håndballspiller), spansk håndballspiller
* David Fernández (judoka), costaricansk judoka
* David Fernández Borbalán, spansk fotballdommer
* David Fernández Domingo, spansk syklist
* David Fernández Ortiz, spansk komiker og skuespiller
VM i landeveissykling 1947

**VM i landeveissykling 1947** (verdensmesterskapet i landeveissykling) ble arrangert i Reims i Frankrike i 1947.

## Medaljetabell

## Referanser
Dørstokk

En** dørstokk**, eller **dørterskel**, er et tverrtre som danner bunnen i en dørkarm.

I folketro og mytologi har dørstokken betydning som den fysiske grensen mellom *innenfor* og *utenfor*, hvilket ved kristendommens innføring i Norden førte til at en del runestener ble gjenbrukt som terskelsten. Fortsatt tilsier tradisjonen i mange land at brudgommen bærer bruden over dørstokken inn i deres felles hjem etter vielsen. I Polen og Russland sies det å bringe uhell å gi hånden eller kysse over en dørstokk når man møter noen.

## Referanser
NM i terrengløp 2017

**NM i terrengløp 2017** var en del av NM i friidrett 2017, men ble arrangert som to separate konkurranser:
* NM kort løype og stafetter ble arrangert i Strandebarm i Rogaland 1. og 2. april 2017
* NM lang løype ble arrangert i Vik i Sogn og Fjordane 14. oktober 2017

## Resultater NM kort løype og stafetter
### Menn senior individuelt



34 av 35 startende utøvere kom i mål. 


### Menn junior individuelt



18 utøvere deltok. 


### Menn ungdom individuelt
#### M17



9 utøvere deltok. 


#### M16



9 utøvere deltok. 


#### M15



7 utøvere deltok. 


### Menn veteran individuelt
#### M35-39



3 utøvere deltok.


#### M40-44



5 utøvere deltok.


#### M45-49



2 utøvere deltok. 


#### M50-54



5 utøvere deltok.


#### M55-59



2 utøvere deltok.


#### M60-64



3 utøvere deltok.


#### M65-69



3 utøvere deltok.


#### M70-74



3 utøvere deltok.


#### M75+



1 utøver deltok. 


### Menn stafett



21 lag deltok. 


### Kvinner senior individuelt



Samtlige 17 startende utøvere kom i mål. 


### Kvinner junior individuelt



Alle 8 startende utøvere fullførte. 


### Kvinner ungdom individuelt
#### K17



5 utøvere deltok. 


#### K16



5 utøvere deltok.


#### K15



8 utøvere deltok. 


### Kvinner veteran individuelt
#### K35-39



2 utøvere deltok.


#### K40-44



2 utøvere deltok.


#### K45-49



1 utøver deltok.


#### K65-69



1 utøver deltok.


### Kvinner stafett



6 lag deltok. 


## Resultater NM lang løype
### Menn senior individuelt



Alle 26 startende utøvere kom i mål (34 dersom man teller med veteraner).


### Menn junior individuelt



10 utøvere deltok. 


### Menn ungdom individuelt
#### G17



5 av 6 startende utøvere fullførte. 


#### G16



8 utøvere deltok. 


#### G15



8 utøvere deltok.


### Menn veteran individuelt
#### M35-39



2 utøvere deltok.


#### M40-44



5 utøvere deltok.


#### M45-49



1 utøver deltok.


#### M50-54



5 utøvere deltok.


#### M55-59



4 utøvere deltok. 


#### M60-64



Kun én utøver deltok.


#### M65-69



4 utøvere deltok.


#### M70-74



3 utøvere deltok.


### Kvinner senior individuelt



10 utøvere deltok. 


### Kvinner junior individuelt



9 utøvere deltok. 


### Kvinner ungdom individuelt
#### J17



1 utøver deltok.


#### J16



5 utøvere deltok.


#### J15



2 utøvere deltok. 


### Kvinner veteran individuelt
#### K35-39



5 utøvere deltok.


#### K40-44



4 utøvere deltok.


#### K45-49



Kun én utøver deltok.


#### K60-64



Kun én utøver deltok.


## Referanser


## Kilder
* Resultater kort løype - individuelt
* Resultater kort løype - stafetter
* Resultater lang løype

## Eksterne lenker
* NM 2017 i Vik
* Norges friidrettsforbund - Årets terreng-NM arrangeres i Strandebarm
VM i landeveissykling 1948

**VM i landeveissykling 1948** (verdensmesterskapet i landeveissykling) ble arrangert i Valkenburg i Nederland i 1948.

## Medaljetabell

## Referanser
Rekustad

**Rekustad** var kommunesenter i  tidligere Rolvsøy kommune.

## Etymologi
Rygh mener at det er mulig at navnet kommer av Rikulfsstaðir fra mannsnavnet Rikulfr eller Ríkulfr. 
Navnet har også vært skrevet Rikastadum, Richestad, Rickustadt, Riickustadt, Reckustadt, Rekustad, Rikestadt, Richestad og Richustad.

## Historie
I 1679 hørte gården Rekustad inn under Borregaard godset.

I 1899 ble *Rolfsøen Teglverk* på Rekustad etablert like ved Rolvsøysund bro.
Tegleverket hadde samme år 60 ansatte og hentet leire fra leirtaket på banksjef Lundestads eiendom like ved.
Teglverket produserte 2-2,5 millioner enheter mur- og taksten i året, men etter krakket i bygingsbransjen i 1900 stanset produksjonen.

I 1950 bodde det 224 personer i 34 hus i Rekustad.

## Referanser
Đakovo statlige stutteri

**Đakovo statlige stutteri** (kroatisk: *Državna ergela Đakovo*) er et statlig stutteri i Đakovo i Kroatia. Ved stutteriet som ble grunnlagt i 1506 bedrives det hesteavl av lipizzanere. Stamhingsten er av hingstlinjen *Tulipan*. Stutteriet består av to avdelinger: hingststallen i det sentrale Đakovo der hingster trenes og dresseres, samt stutteriets andre avdeling i Ivandvor noen kilometer fra Đakovos sentrum der stuteriet holder hopper og føll. Stutteriet er åpent for besøkende.

## Historikk

Stutteriet nevnes for første gangen i skrift i 1506 og dette anses å være årstallet for dets grunnleggelse. På den tiden ble stutteriet eid av Đakovos daværende biskop *Mijo Kesarić* som holdt nitti arabiske fullblodshester. Historiske dokumenter antyder imidlertid at et stutteri, om enn ikke omtalt som 'stutteri', kan ha eksistert langt tidligere.   Frem til 1806 ble det fortrinnsvis bedrevet avl av arabisk fullblod ved stutteriet.

Etter en krig som utbrøt i 1805 mellom Østerrike og Frankrike ble lipizzanerhestene evakuert fra stutteriet i Lipizza (dagens Lipica i Slovenia) til stutteriet i Đakovo i daværende Østerrike. I 1806 ble det påbegynt oppaling av lipizzanerhester i Đakovo.

Stutteriet Đakovo har gjennom årene levert mange fine eksemplarer av lipizzanerhester. Det ble besøkt i 1972 av den britiske drottningen Elizabeth II, prins Philip og prinsesse Margarete. Besøket var i anledning av at et firspann av lipizzanerhester fra stutteriet i Đakovo hadde deltatt ved åpningen av de olympiske sommerleker i 1972 og da hadde imponert den kongelige familien.

## Referanser


## Eksterne lenker
*
Lipica

**Lipica** (italiensk: *Lipizza*) er en landsby i kommunen Sežana i regionen Primorska i Slovenia. Landsbyen, som hadde 71 innbyggere i slutten av 2007, regnes som regionens turistsentrum. Der finnes siden 1580 det stutteri der man oppføder de fra den spanske hoffrideskole i Wien velkjente hvite Lipizzanerhestene, som hat fått navnet etter landsbyen *(stavemåten med zz er den italienske navneformen)*. Man velger ut de hester som skal ales opp og trenes til å utføre den berømte skolens program. De hester som blir til overs kjøres inn eller selges.

## Referanser
Đakovo

**Đakovo** er en by i det østlige Kroatia, med et innbyggertall (pr. 2007) på ca. 30.000. Byen ligger i området Slavonia.

Byen er særlig kjent for sin store katedral og for det statlige stutteriet Đakovo der man før opp lipizzanerhester. Katedralen i Đakovo er en av de største i Kroatia.

## Historie
Đakovo nevnes første gang i en kilde fra 1239, som gave fra fyrst Koloman av Halicz (sønn av kong Andreas II av Ungarn) til den bosniske katolske biskop Ponsa, slik at han og hans etterfølgere biskoper av Vrhbosna (Bosnia) ble herskere av Đakovo. Đakovo er i dag et viktig bispesete for det katolske erkebispedømme Đakovo-Osijek. Byen omtalres opp gjennom historien ved mange navnevarianter: *Dyaco, Dyacou, Deako, Dyakon, Dyakov*, *Jakova*  og *Diakovár*.

Året 1506 betraktes som ået for bygrunnleggelse på stedet.

I 1536 okkuperte osmanene byen og hersket over den i nesten 150 år. Den het da Jakova. Mange katolske kirker ble ødelant og det ble bygd moskéer. Den mest kjente av dem er Ibrahim-Pasja-moskéen, som etter at tyrkerne trakk seg ut ble omgjort til kirke. I 1690 vendte biskopen tilbake til byen, ogg gjenoppbyggingen tok til.

Dagens St. Peters-katedral i Djakovo (Strossmayer-katedralen) ble bygd i neoromansk stil. Biskop Josip Juraj Strossmayer var 51 år gammel fa han satte i gang arbeidene i 1866. Byggearbeidene tok 16 år (til 1882), og det ble benyttet rød teglstein, og steiner fra Istria, Ungarn, Østerrike, Italia og Frankrike. Malerne Maximilian og Ludwig Seitz utsmykket katedralens indre.

Utnevnelsen av Strossmayer til biskop i 1849 fikk enorm betydning for byens utvikling. Han benyttet bispedømmets inntekter fra dets landsgods til å etablere et stadig mer innbringende og mønsterdannende jordbruk. Dette muliggjorde ikke bare byggingen av katedralen, men at biskopen kunne utvikle den alminnelige industri og velferd i byen, noe som reflekteres på dets utseende med mange tilknyttede bygninger.

Også andre biskoper har etterlatt seg mange spor etter sitt virke. Biskop Patačić hadde i 1706 hjenopprettet stutteriet for lipizzanerhester, og biskop Mandić etablerte Slavonias og Baranjas første høyere utdannelsesinstitusjon, presteseminaret. Đakovo var også midtpunkt for det forente erkebispedømme for Bosnia, Đakovo og Syrmia, og omfattet med dette store deler av Bosnia og hele det norsøstlige kroatiske landskap.

Under annen verdenskrig lå KZ Đakovo her, en konsentrasjonsleir.

## Eksterne lenker
*
Kevin Møller

**Kevin Kam Møller** (født 20. juni 1989 i Løgumkloster) er en dansk håndballspiller som spiller som målvakt for SG Flensburg-Handewitt i Bundesligaen og det danske herrelandslag i håndball. Han har tidligere spilt for GOG Håndball.

## Referanser


## Eksterne lenker
*
Det kroatiske bondeparti

**Det kroatiske bondeparti** (kroatisk: *Hrvatska seljačka stranka*, forkortet **HSS**) er et konservativt politisk parti i Kroatia. Partiet ble grunnlagt i 1904 av Ante Radić og hans bror Stjepan Radić.

Det kroatiske bondeparti var det toneangivende kroatiske partiet i Serbernes, kroatenes og slovenernes kongerike og kjempet for kroatisk selvstendighet, bøndenes rettigheter og en omfattende jordreform.

## Partiledere
*Stjepan Radić, 1904-1928
*Vladko Maček, 1928-1964
*Juraj Krnjević, 1964-1988
*Drago Stipac, 1991-1994
*Zlatko Tomčić, 1994-2005
*Josip Friščić, 2005-2012
*Branko Hrg, 2012-

## Eksterne lenker
*Offisielt nettsted
VM i landeveissykling 1966

**VM i landeveissykling 1966** (verdensmesterskapet i landeveissykling) ble arrangert i Nürburgring i Vest-Tyskland i 1966.

## Medaljetabell

## Referanser
Antun Radić

**Antun Radić** (født 11. juni 1868 i Desno Trebarjevo død 10. februar 1919 i Zagreb)  var en kroatisk vitenskapsmann, forfatter, oversetter, journalist, sosiolog, etnograf og politiker. Han er grunnleggeren av kroatisk etnografi, og var en av grunnleggerne av Det kroatiske bondeparti.

## Referanser


## Litteratur
* Perić, Ivo, Antun Radić: 1868.-1919: etnograf, književnik, političar, Dom i svijet, Zagreb, 2002; 
*
Niclas Kirkeløkke

**Niclas Vest Kirkeløkke** (født 26. mars 1994 i Ringe) er en dansk håndballspiller som spiller for Rhein-Neckar Löwen og Danmarks herrelandslag i håndball. Til 2019 spilte han for GOG Håndbold.

Han har opptil flere U-landslagskamper på CV'en.

## Referanser


## Kilder
* [Spillerprofil - GOG](https://web.archive.org/web/20180116081340/http://www.gog.dk/46-niclas-kirkel%C3%B8kke-(4).html)
* Hbold - Niclas Kirkeløkke
* Handball Talents - Niclas Kirkeløkke

## Eksterne lenker
*
VM i landeveissykling 1971

**VM i landeveissykling 1971** (verdensmesterskapet i landeveissykling) ble arrangert i Mendrisio i Sveits i 1971.

## Medaljetabell

## Referanser
Szentendre

**Szentendre** er en by i fylket Pest i Ungarn. Byen ligger ved elven Donau, like sør for Donaukneet, og rundt 20 kilometer nord for Budapest. Innbyggertallet var  i 2008. 

Byen er kjent for sine museer og sin historiske arkitektur. Den er lett tilgjengelig med både tog og elvebåt, og har blitt en populær destinasjon for turister som besøker Budapest.

## Referanser


## Eksterne lenker
*
Alexandra Rotan

**Alexandra Rotan** (født 1996) er en norsk sanger. 

Hun deltok i MGPjr 2010 med sangen «*Det vi vil*», og i 2016 var med i talentkonkurransen *[[Idol (TV-program)|Idol]]* på TV 2. Rotan var senere vokalist for Alan Walker i 2017.

I 2018 deltok hun  i Melodi Grand Prix, sammen med Stella Mwangi med bidraget «*You Got Me*». Året etter deltok hun på nytt, da som del av gruppen KEiiNO.  Sammen med KEiiNO deltok på nytt i Melodi Grand Prix 2021.

Rotan kom på 2. plass i NRKs *[[Stjernekamp (sesong 10)|Stjernekamp]]* høsten 2021. I 2022 var hun programleder for Sámi Grand Prix sammen med Fred Buljo.

I 2023 gjorde hun en rolle i forestillingen ''We Will Rock You'' i Oslo Spektrum.

Rotan skal spille Glinda, når Folketeateret setter opp en norsk versjon av musikalen Wicked i 2025.

## Film, TV & scene

## Referanser


## Eksterne lenker
* 
*
Marko Marulić

**Marko Marulić** (født 18. august 1450 i Spalato (Split) i Dalmatia, død der 5. januar 1524) var en kroatisk poet og  humanist, kjent som *den kroatiske litteraturs far* og *den kroatiske renessansens far*.  Han signerte sine verk som *Marko Marulić Splićanin* («Marko Marulić fra Split»), *Marko Pečenić*, *Marcus Marulus Spalatensis* eller *Dalmata* («"Dalmatineren»).

## Liv og virke
### Bakgrunn
Marko Marulić var en adelsmann som tilhørte den fremstående aristokratiske familien Pečenić (Pecinić, Picinić), som på 1400-tallet begynte å kalle seg Marulus eller De Marulis. Lite er kjent om hans liv og få fakta som har overlevd er fullt pålitelige. Det er imidlertid sikkert at han gikk på skole i sin hjemby, en skole ledet av  den humanistiske forfatteren Tideo Acciarini. Etter å ha fullgjort studiene der spekuleres det i om han tok eksamen i jus ved universitetet i Padova, og deretter tilbagte størstedelen av sin tid i sin hjemby Split. Innimellom besøkte han Venezia for å bedrive handel, og Roma (for å feire jubelåret 1500). Han bodde omkring to år i Nečujam, på øya Šolta. 

I Split arbeidet Marulić som dommer, eksaminator og arveforretter. På grunn av sitt arbeide ble han en sentral gestalt inne humanistkretsen i Split.

### Diktning
Marko Marulić var inspirert av Bibelen, antikkens forfattere og kristne hagiografer. Hovedemner i hans verker vat kristne teologiske av karakter. Han var en dikter og forfatter som skrev mange dikt, teologiske drøftelser og kristne etiske betraktninger, foruten historier og noe epikk.  Han skrev på tre språk: latin (som mer enn 80&nbsp;% av hans bevarte verker er skrevne på), kroatisk (čakavisk dialekt) og vulgæritaliensk. 

Det verket som i hans levetid skulle få størst spredning, var skriftet *De institutione bene vivendi per exempla sanctorum*. Det kom i 1506, og ble utgitt 62 ganger.

Selv om Marulić foretrakk latin fremfor kroatisk, anses han ikke desto mindre som den kroatiske litteraturs far. Han var den første som oversatte Francesco Petrarca og Dante Alighieri til kroatisk. Han skrev det episke diktet *[[Judita (Marko Marulić)|Judita]]* i 1501 på gammelčakavisk helt i pakt med humanismens episke standard. Dette var kanskje Marulićs kanskje mest betydningsfulle verk på kroatisk. Ved det at han i sin kroatiske siktning anvendte den vesteuropeiske diktnings høye krav, bragte han den opp på et europeisk nivå.

Marulić var aktiv i kampen mot de osmanske tyrkerne, som hadde invadert Kroatia. Han skrev blant annet en epistel til paven der han bad om hjelp i kampen mot tyrkerne.

## Litteratur
* Winfried Baumann: *Die „Davidias“ des Marko Marulić. Das große Epos der dalmatinischen Latinität.* Peter Lang, Frankfurt am Main 1984, ISBN 3-8204-7985-6
* Zvonko Pandžić: *Nepoznata proza Marka Marulića. O novootkrivenim i novoatribuiranim hrvatskim rukopisima.* Tusculanae Editiones, Zagreb 2009, ISBN 978-953-95144-6-2 (S. 1–148 auf Kroatisch; S. 149–173 Zusammenfassung auf Deutsch).
* Elisabeth von Erdmann: *Zur Poetik von Marko Marulic (I). Der geistige Schriftsinn: Allegorie und Typologie.* In: *Colloquia Maruliana.* Bd. 9, 1998, .

## Referanser
Constellation-klassen

**Constellation-klassen** var en planlagt klasse av fregatter som skulle bygges for U.S. Navy basert på Fincantieri-designet FREMM.

FFG(X) var den midlertidige betegnelsen på en ny klasse fregatter for den amerikanske marinen, U.S. Navy, som skal kjøpes inn fra 2020, som en oppfølging til det modulære Littoral Combat Ship. FFG(X) ble kunngjort i en notis fra forsvarsdepartementet 10. juli 2017.

## Design
Notisen fra forsvarsdepartementet sier: «En konkurranse for FFG(X) er tenkt å vurdere eksisterende overordnede design for et mindre overflatekrigsskip som kan modifiseres for å imøtekomme de spesifikke kravene fastsatt av U.S. Navy.»

Marinen ønsker en fregatt som kan holde følge med USAs atomdrevne hangarskip , og som har sensorer i nettverk med resten av flåten, for å utvide det generelle taktiske bildet tilgjengelig for gruppen.
«FFG(X) vil normalt operere samlet i kampgrupper og overflatestyrker ledet av større krigsskip, men vil også ha evnen til å forsvare seg robust under gjennomføring av uavhengige operasjoner mens den er tilkoblet, og bidrar til, flåtens taktiske nett.»

Marinen ønsker at skipet skal være i stand til å: 
* Ta ut overflateskip over horisonten
* Oppdage fiendtlige undervannsbåter
* Forsvare konvoiskip 
* Benytte aktive og passive systemer for elektronisk krigføring
* Forsvare seg mot «svermende» småbåtangrep

Den amerikanske marinen har til hensikt å tildele kontrakt for første FFG(X) i 2020. Den vil kjøpe én i 2020 og én i 2021, etterfulgt av to hvert år etter dette, for en klasse på totalt 20 skip.

## Fartøyer

## Referanser


## Eksterne lenker
* RFI Solicitation Number: N0002418R2300 - 2017-07-10; svar av 24. august 2017
* Navy Releases Details of New FFG(X) Guided-Missile Frigate Program in Request to Industry, Megan Eckstein, US Naval Institute News, 2017-07-10
Magnus Landin

**Magnus Landin Jacobsen** (født 20. august 1995) er en dansk håndballspiller som fra 2018 spiller venstrekant for THW Kiel. Magnus er født og oppvokst i Søborg i København. Magnus flyttet fra Søborg til Kolding i 2016. Han ble verdensmester med Danmarks herrelandslag i håndball i VM 2019.

## Klubber
Han har tidligere spilt for HAIK Håndball og Nordsjelland Håndball. Han spilte for KIF Kolding København fra 2014 til 2018, og etter sesongen 2017/18 gikk han til THW Kiel, hvor også hans storebror Niklas Landin Jacobsen spiller.

## Landslaget
;U-Landslaget
I 2013 var han med på U18-landslaget som vant verdensmesterskapet. I U19-VM i Russland  var han med og tok sølvmedalje.

;A-Landslaget
Magnus Landin debuterte på Danmarks herrelandslag i håndball den 10. juni 2015 mot Litauen, hvor han scoret fire mål, derav ett på kontring med hjelp fra storebror Niklas. Han spiller med trøye nr. 4 på den danske A-Landslag. Han deltok i VM 2017, EM 2018 og VM 2019. I VM 2019 tok Danmark gull.

## Referanser


## Eksterne lenker
*
Štokavisk

**Štokavisk** (bosnisk, kroatisk, montenegrinsk, serbisk: *štokavica*, *štokavski*) er en dialekt som benyttes som standardspråk i bosnisk, kroatisk, montenegrinsk og serbisk. Štokavisk tales i Bosnia-Hercegovina, Montenegro, Serbia og størstedelen av Kroatia (blant annet Slavonia og Dalmatia).

I Kroatia er štokavisk en av tre dialekter. De to øvrige er čakavisk og kajkavisk. De to sistnevnte satt merke i standardisert kroatisk.
Kajkavisk

**Kajkavisk** (kroatisk: *kajkavica*, *kajkavski*, *kajkavština*) er en av tre dialekter i det kroatiske språk. De to øvrige er štokavisk (som benyttes som standardspråk) og čakavisk. Kajkavisk tales fremst i hovedstaden Zagreb, Zagorje og øvrige deler av det nordlige innlandet i Kroatia. Fra 1500-tallet frem til midten av 1800-tallet var kajkavisk den dialekt som man baserte det kroatiske standardspråk på.

## Etymologi
Likesom tilfellet er med de to andre dialektene, štokavisk og čakavisk, skyldes navnet på den kajkaviske dialektale undergruppen hvordan ordet for (norsk:) «hva» lyder: I nordlig kroatisk, likesom i slovensk, er det *kaj*.
Ikavisk uttale

**Ikavisk uttale** (kroatisk: *Ikavski govor* eller *ikavica*) er et språkfenomen og en av tre uttaler innen kroatisk som er blitt utviklet fra det protoslaviske lydfenomenet *jat*, Ѣ. Samtlige tre uttaler ble utviklet i middelalderen, der ijekavisk uttale og ekavisk uttale kom til å utgjøre de andre to uttaleformene.

## Utbredelse
Ikavisk uttale brukes innen alle tre kroatiske dialekter, men for det meste innen čakavisk dialekt, der det nesten helt dominerer, og štokavisk dialekt, der det benyttes i visse geografiske områder. Innen kajkavisk dialekt er ikavisk uttale idag en sjelden foreteelse men finnes i en viss utstrekning i blant annet noen landsbyer i nordlige Istria og Gorski kotar.

Uttalen er som mest utbredt langs hele Kroatias kystland og dets nærliggende områder. Dette område omfatter Istria, Kvarnerbukten, Primorje, Gorski kotar, Lika, Dalmatia, Zagora og samtlige øyer i den kroatiske skjærgården. Uttalens utbredningsområde fortsetter imidlertid inn i Bosnia-Hercegovina der den brer ut seg i vestre Hercegovina og sørvestre Bosnia. Språklommer forekommer imidlertid også oppe i Posavina, Baranja og Bačka. Historisk sett var uttalens utbredning større og omfattet tidligere også Bosanska Krajina, samt deler av Zagorje.

Også burgenlandkroater og molisekroater taler dialekter med ikavisk uttale.

## Lingvistiske eksempler
Ijekavisk uttale er standardform i kroatisk, bosnisk og montenegrinsk, mens ekavisk uttale er standardform i serbisk, slovensk og makedonsk. Ikavisk uttale er ikke standard innen noe språk men vel utbredt blant kroatiske og bosniske dialekter. Følgende skjema påviser eksempler på forskjeller mellom uttalene.

## Litteratur
*Š. Starčević: Ričoslovlje. Glasnik dalmatinski 34-57, Zadar 1850.
*N. Mihanović: Jezik na području Poljica. Poljički zbornik 2, Matica Hrvatska, Zagreb 1971.
*M. Okuka: Fonološki i morfološki sistem govora Rame (disertacija). Radovi filozofskog fakulteta, Sarajevo 1979.
*Z. Vince: Ikavica u hrvatskoj jezičnoj povijesti. Matica Hrvatska, Zagreb 1998.
*S. Budimir, A.Ž. Lovrić: Ikavska šćakavica (starohrvatski govor srednjovjeke Bosne). Ognjište 10, Karlovac 1999.
Fiumansk

**Fiumansk** eller **fiumansk dialekt** (fiumansk: *fiuman*, italiensk: *fiumano*, kroatisk: *fiumanski*) er en lokal dialekt i byen Rijeka (tidligere Fiume) i Kroatia. Fiumsk er en venetiansk dialekt sterkt influert av čakavisk. Antallet brukere av dialekten er ukjent men tros å oppgå til cirka 5&nbsp;000-40&nbsp;000 individer.

Mange ord i fiumansk kommer fra andre språk. Ettersom Rijeka var en del av det Habsburgmonarkiet i nærmere seks århundrer kommer mange låneord fra tysk eller ungarsk. På 1800- og 1900-tallet opplevde byen en sterk immigrasjon noe som tilførte fiumansk berikelser med låneord fra andre språk, blant annet slovensk. 

## Litteratur
* Massagrande, D.M. “Dizionario del dialetto fiumano”, Roma, Società di Studi Fiumani, 2010.
* Gottardi, F. "Come parlavamo", Roma, Società di Studi Fiumani, ed. 2007
* Reneo Lenski, *Mare e Fiume nel cuore*, Milano, 2012.

## Referanser
Trogir

**Trogir** (gresk: *Tragurion*, latin: *Tragurium*, italiensk: *Traù*, tysk: *Trau*) er en historisk havneby i Kroatia. Byen ligger ved Adriaterhavet 27 km vest for Split og har (pr. 2021) innbyggere. Den historiske byen Trogir ligger på en liten øy mellom det kroatiske fastlandet og øya Čiovo. 

Trogirs historiske bymidte ble opptatt på UNESCOs Verdensarvsliste i 1997 for sin venetianske arkitektur.

## Referanser


## Eksterne lenker
*
Troppene til Håndball-EM 2016 for menn

**Troppene til Håndball-EM 2016 for menn** inneholder samtlige 16 tropper som ble tatt ut til Håndball-EM 2016 for menn i Polen fra 15. til 31. januar 2016.
 
## Gruppe A

### 

### 

### 

### 

## Gruppe B

### 

### 

### 

### 

## Gruppe C

### 

### 

### 

### 

## Gruppe D

### 

### 

### 

###
Råka

**Råka** er en innsjø i Torpa i Nordre Land kommune i Innlandet. Den har et areal på 0,17 kvadratkilometer og ligger 728 meter over havet. Utløpet er i øst til Øyangsbekken, som munner ut i Steinsjøen.

## Referanser
NM Ultralang 2017

**NM i ultraorientering 2017**, oftest kalt **NM Ultralang** ble arrangert på Kvamskogen 20. august 2017. Arrangører var Samnanger IL og Varegg Fleridrett.

Løypene var som følger:






## Resultater senior
#### Kvinner



Dette var Nordbergs femte NM-gull på denne distansen. 



#### Menn



Dette var Ivar Lundanes' første NM-gull, men han har også vunnet svensk mesterskap på denne distansen tidligere. Olav Lundanes deltok ikke. 



## Resultater eldre junior (19-20 år)
#### Kvinner



Ingrid Lundanes, søster til Olav Lundanes, lå 4:35 bak Ingeborg Eide etter 8,9 km, men vant likevel løpet med 57 sekunder.



#### Menn






## Resultater yngre junior (17-18 år)
#### Kvinner






#### Menn






## Referanser


## Kilder
* Resultater på Orientering.no 

## Eksterne lenker
* Norsk Orientering
Synnøve Søe

**Synnøve Søe** (født 3. april 1962 i Herlev, død 15. januar 2018 i Aarhus) var en dansk forfatter og journalist.

Synnøve Søe var datter av journalist og høyskolemann Poul Erik Søe og halvsøster  til journalisten Jeppe Søe. Hun hadde i en periode sitt eget talkshow *Synnøves* på dansk TV 3, og arbeidet i de senere år for TV 2/Bornholm. Siden flyttet hun til Aarhus.

Søe debuterte som forfatter i 1989 med romanen *Fars*. I 1990 utga hun *No Credit*. I 2006 kom romanen *Når den blå hane galer* og i 2007 romanen *Drengen på stigen*. *Skifte* fra 2009, er en bok som svever mellom biografi og fiksjon. I 2014 utga hun sin siste bok *Forbudt torsdag*.

I 2008 mottok hun Statens Kunstfonds treårlige arbeidslegat.

## Referanser


## Eksterne lenker
*
Putlocker

**Putlocker** er en online indeks av vertsfiler og en nettside brukt for strømming av underholdningsmedia som film og tv-serier. Nettsiden ble i mai 2016 blokkert i Storbritannia på ordre fra  landets High Court of Justice. Før nedstenging sent 2016 rangerte Alexa Internet Putlocker som en av de 250 mest besøkte nettsidene i verden. Putlocker har blitt anmeldt av the Motion Picture Association of America som en alvorlig trussel mot opphavsrett.

Putlockers nettadresse har blitt endret flere ganger gjennom sin historie,  den nyeste nettadressen som ble beslaglagt var putlocker.ch, som ble suspendert og overført under eierskap av EuroDNS, på orde fra en domstol fra Luxemburg.

## Referanser
Liste over marskalker av Sejm 1548–1793

:*For marskalker av Sejm senere, se artikkelen: [[Liste over marskalker av Sejm etter 1809]]*

**Marskalk av Sejm** var leder for underhuset i Polens nasjonalforsamling.

### [[Kongedømmet Polen]]

### [[Polen-Litauen|Det polsk-litauiske samvelde]]

## Kilder
*Konopczyński, Władysław: ''Chronologia Sejmów Polskich, 1493–1793.'' Utgiver: *Polska Akademia Umiejetnosci. Archiwum Komisji Historycznej.* 2/IV. Nr 3. Kraków, 1948.
Vrgada

**Vrgada** er en øy i øygruppen utenfor byen Šibenik og ligger sørvest for Pašman i Kroatia.

Øya ble nevnt i skriftlig kilde av keiser Konstantin VII Porphyrogennetos på midten av 900-tallet, og da under navnet *Loumbrikaton*. På en høyde ovenfor gravlunden er det rester etter murer med firkantede vakttårn, sannsynligvis rester av et *castrum* fra antikken og tidlig middelalder.

Vrgada kan nås med skip fra Pakoštane; det er fem kilometer inn til fastlandet. Øya er bilfri og hører inn under kommunen Pakoštane. To parallelt løpende bergkjeder gir øya en vill karakter. Innbyggerne lever av jordbruk, fiske og turisme.

## Eksterne lenker
*
Žut

**Žut** (italiensk: *Zut*) er en øy i Adriahavet. Øya tilhører Kroatia og har et areal på 14,83 km<sup>2</sup>. Dens høyeste topp *Dubavac* når 155 m.o.h. Žut er ubebodd og ligger mellom øyene Pašman og Kornat i Šibeniks skjærgård. Den er den nest største øya blant Kornatene. 

## Geografi
Žut har en innskåret kyst med mange viker, og dette gir den en uvanlig lang kystlinje på 44,06 km. Til de større vikene reges *Podražanj*, *Papeše*, *Žešnja*, *Strunac*, *Hiljača*, *Sarušćica*, *Bizikovica*, *Pinizel* og *Bodovac*.

## Arkitektur og kulturarv
På øya finnes en småbåthavn og i september 2011 ble *Det hellige Kors' kirke* (Crkva Sv. Križ) innviet på berget *Grba*. Byggingen av kirken ble påbegynt før andre verdenskrig.

## Referanser


## Eksterne lenker
*
Daksa

**Daksa** er en liten og ubebodd øy i den kroatiske del av Adriaterhavet. Den er en av Elafitiøyene og 
ligger nær Dubrovnik foran ria'en Rijeka Dubrovačka. Arealet er på 0,07 km², og det høyeste punkt er på 24 m over havet.

Daksas fransiskanerkloster ble bygget i 1281. 

Øya var åsted for Daksa-massakren av jugoslaviske partisaner sent i oktober 1944. Dubrovniks borgermester Niko Koprivica var blant de drepte. I september 2009 ble levningene av seks ofre funnet på øya. Kort etter kunne *Daksa 1944/45-foreningen* kunngjøre at det var blitt oppdaget levninger av 48 døde på øya. 

Presidenten for den kroatiske Helsinki-komiteen Ivo Banac bad om en granskning av hva som hadde utspilt seg under massakren. Medlemmer av den kroatiske bispekonferanse besøkte øya i oktober 2009.

## Referanser


## Eksterne lenker
*
VM i landeveissykling 1976

**VM i landeveissykling 1976** (verdensmesterskapet i landeveissykling) ble arrangert i Ostuni i Italia i 1976.

## Medaljetabell

## Referanser
Svensk mesterskap i mangekamp innendørs 2017

**Svensk mesterskap i mangekamp innendørs 2017** ble arrangert fra 11. til 12. februar 2017, i Rimnershallen i Uddevalla. Arrangør var Bohuslän-Dals FIF. 

Det ble konkurrert i sjukamp for menn senior, U23, U20, U18, U17 og U16.
Det ble konkurrert i femkamp for kvinner senior, U23, U20, U18, U17 og U16.

## Resultater
### Herrer

### Kvinner

## Se også
* Svensk mesterskap i mangekamp 2017

## Kilder
* Resultater (arkivert)
Aino Marsio-Aalto

**Aino Maria Marsio-Aalto** (født *Aino Maria Mandelin*; 25. januar 1894, død 13. januar 1949) var en finsk arkitekt og designer.

## Utdanning
Aino Mandelin ble født i Helsingfors og gikk på grunnskole der. Hun tok arkitektutdanning ved *Teknillinen korkeakoulu (*Helsinki tekniske høgskole) i 1913-1920, og blant en gruppe aktive kvinner som studerte arkitektur i Finland på 1910- og 20-tallet, noe som var et uvanlig yrkesvalg for kvinner på dette tidspunktet. Etter dette arbeidet hun i tre år på Oiva Kallios arkitektkontor. I 1923 flyttet hun til Jyväskylä, hvor hun begynte å jobbe hos arkitekten Gunnar Achilles Wahlroos.

## Samarbeid med Alvar Aalto
I Jyväskylä møtte hun arkitekten Alvar Aalto, som hun giftet seg med i 1924, og disse begynte å arbeide sammen. I begynnelsen av sitt ekteskap deltok ofte Aino og Alvar Aalto i samme arkitektkonkurranser, men med separate bidrag. Etter hvert begynte de å samarbeide på større prosjekt, hvor Alvar gjerne hadde ansvar for eksteriøret og Aino for interiør og innredning. På 1920-tallet var ekteparet blant de første finske arkitektene som tegnet i funksjonalistisk stil.

I 1935 startet ekteparet innredningsfirmaet Artek sammen sammen med Marie Gullichsen og Nils-Gustav Hahl, som skulle være “et utsalgs- og propagandasenter for den nye boligideologien”. Gjennom Artek solgte de blant annet møbler, lys, tekstiler og glass designet av ekteparet. For Artek designet også Aino Marsio-Aalto stolen “615”, som er blant hennes mest solgte produkter. Aino Marsio-Aalto var administrerende direktør for Artek fram til sin død i 1949.

## Design for Iittala

Aino designet flere glassprodukter for det finske selskapet Iittala. Blant hennes mest kjente design for dem er serien *Bölgeblick* fra 1932 med glass, skåler og mugger i presset glass med spiralmønster, som er fremdeles er i produksjon. For disse glassene og sin utstillingsarkitektur vant hun også gullmedalje ved triennalen i Milano i 1936. 

## Referanser


## Eksterne lenker
*
Lavsa

**Lavsa** er en liten kroatisk øy i Adriahavet. Øya har ti hus, hvorav tre restauranter, og er kun bebodd om sommeren. Øya er på 1,5 x 1,5 kilometer og et areal på 1,76 km². 

Øya er en av de 89 øyer, holmer og skjær i gruppen Kornati, i Kornati nasjonalpark.

## Eksterne lenker
*
VM i landeveissykling 1977

**VM i landeveissykling 1977** (verdensmesterskapet i landeveissykling) ble arrangert i San Cristóbal i Venezuela i 1977.

## Medaljetabell

## Referanser
Kornati nasjonalpark

**Kornati nasjonalpark** er en nasjonalpark i Kroatia som ligger vest for Šibenik i Dalmatia. Den er oppkalt etter en av hovedøyene, Kornat. Større delen av øygruppen Kornati samt søndre del av øya Dugi otok utgjør parken hvis status som nasjonalpark ble etablert i 1980. Nasjonalparken dekker et areal på 220 km² og består av 89 øyer, holmer og skjær.

## Øyene i nasjonalparken

## Referanser


## Eksterne lenker
*
Safe Hands For Girls

**Safe Hands For Girls** er en menneskerettighetsorganisasjon, med mål om å utrydde kvinnelig kjønnslemlestelse. Organisasjonen ble grunnlagt i 2013, i Georgia (USA), av Jaha Dukureh. Hun fungerer også som Safe Hands For Girls' administrerende direktør. Safe Hands For Girls arbeid og fokus har etter hvert blitt mer omfattende, og de jobber nå for å få en slutt på all form for vold mot kvinner og andre brudd på deres rettigheter. 

## Arbeid
Organisasjonens arbeid gir blant annet støtte til kvinner som har blitt utsatt for kjønnslemlestelse, informerer om praksisens langvarige fysiske og psykiske følger for å få en slutt på utførelsen av det. Deres viktigste verktøy er altså opplysning og undervisning.

### Prosjekter i Afrika
Safe Hands For Girls har to prosjekter i Afrika. Disse har begge fokus på spre kunnskap om kvinnelig kjønnslemlestelse. *The Gambia Student Outreach Program* er et prosjekt der Safe Hands For Girls besøker ulike skoler i Gambia for å fortelle om konsekvensene av kvinnelig kjønnslemlestelse, samt få ungdommer til å engasjere seg i kampen mot denne tradisjonen. *The Gambia Information Booth Campaign*, derimot, er et prosjekt der organisasjonen drar til landsbyer for å opplyse familie, foreldre og andre om hvilke konsekvenser kvinnelig kjønnslemlestelse kan ha. Her blir også besøkende tilbudt å delta i spørreundersøkelser, for å samle informasjon om folks holdninger og tanker rundt kvinnelig kjønnslemlestelse.

### Prosjekter i USA
I USA jobber Safe Hands For Girls med prosjektet *Breaking Barriers*. Her tilbys det hjelp og støtte til kvinnelige flyktninger og immigranter fra land der kvinnelig kjønnslemlestelse er utbredt, og som nå bor i Clarkston, Atlanta i Georgia. Målet med prosjektet er å gi jentene ferdighetene og kunnskapen som trengs for å ta gode avgjørelser når det gjelder utdanning, helse og framtid. I tillegg får de undervisning i kvinnelig kjønnslemlestelse og konsekvensene av inngrepet.

## Bragder
I 2015 ble kvinnelig kjønnslemlestelse og barnebryllup ulovlig i Gambia, blant annet på grunn av Jaha Dukurehs og Safe Hands For Girls arbeid. Året etter arrangerte Safe Hands For Girls, Equality Now og The US Insitute of Peace en konferanse om kvinnelig kjønnslemlestelse. Dette var den første i USAs historie, og deltakerne kom fra mer enn 22 land.

## Referanser
Scînteia tineretului

***Scînteia tineretului*** (rumensk for «Ungdommens gnist») var en rumensk avis.

Avisen, hvis første utgave kom ut den 5. november 1944, var først organet til organisasjonen *Tineretul progresist* («Den fremadskridende ungdommen») og kom ut som sådann til 1949. Etter at ungdommsorganisasjonene i Romania ble tvangsvis fusjonert i 1949, kom avisen ut som det offisielle organet til *Ungdommens kommunistunion* i Romania (Det rumenske kommunistpartiets ungdomsorganisasjon). Avisen hadde først bare en utgave per uke (hver utgave hadde seks sider), deretter tre ukentlige utgaver (også seks sider hver), senere ble det seks utgaver per uke, men på grunn av papirmangel ble antall ukentlige utgaver redusert til fem. Avisen hadde i begynnelsen av 1970-årene et opplag på 344 000, med 90 redaksjonsansatte.

Avisen publiserte også et litterært-kunstnerisk bilag og en almanakk. Til tider hadde avisen andre navn, bl.a. *Tinerețea* («Ungdomstiden**»**) og *Tînărul Muncitor* («Den unge arbeideren»).

Som offisielt organ var avisen underlagt sensur. Etter den rumenske revolusjonen i 1989 skiftet avisen navn til *Tineretul liber* («Den frie ungdommen») og kom ut til midten av 1990-årene (da med et opplag på 11 000).

## Sjefredaktører (utvalg)
* Mihnea Gheorghiu (1944-1946)
* Dumitru Popescu (1956-1960)
* Nicolae Dragoș (1963-1969)
* Nicolae Dan Fruntelată

## Referanser

## Videre lesning
* Carol Roman, *Amintiri despre timpuri și oameni. Scînteia Tineretului – Debut în ceață, 2014*